Daryl Hannah

Daryl Christine Hannah (s. 3. joulukuuta 1960 Chicago, Illinois) on yhdysvaltalainen näyttelijä. Hän teki elokuvadebyyttinsä vuonna 1978 Brian De Palman elokuvassa Pahan voima ja on sittemmin esiintynyt lukuisissa Hollywood-elokuvissa. Hannah näytteli muun muassa Blade Runnerissa (1982) ja molemmissa Kill Bill -elokuvissa (2003–2004).

Elämäkerta
Hannahin vanhemmat erosivat pian hänen syntymänsä jälkeen, ja hänen äitinsä meni uusiin naimisiin liikemiehen ja elokuvaaja Haskell Wexlerin veljen Jerrold Wexlerin kanssa.

Hannah, joka on ollut kasvissyöjä 11-vuotiaasta lähtien, kasvoi kaksosten Don ja Page Hannah’n sekä siskopuolensa Tanya Wexlerin kanssa. Hän kävi koulua Francis Parker Schoolissa ja Chicago Latin Schoolissa, kunnes siirtyi kuudennella luokalla Parkeriin. Lapsena Hannah menetti vasemman käden etusormen pään onnettomuudessa. Joissakin elokuvissa hän käyttää prosteettista sormenpäätä. Hannah kiinnostui elokuvista nuorena, osittain unettomuuden takia.

Hannahin ura oli aluillaan, kun hänellä todettiin Aspergerin oireyhtymä. Hän oli oman kertomansa mukaan niin ujo, että se haittasi näyttelijäntöiden saamista, sillä hän ei aina uskaltanut vastata elokuvastudioilta saamiinsa soittopyyntöihin.http://www.boston.com/ae/celebrity/articles/2010/02/13/daryl_hannah_blacklisted_by_hollywood/#page1

Hannahilla oli pitkäaikaisia suhteita John F. Kennedy, Jr.:n ja muusikko Jackson Brownen kanssa. Hän  oli suhteessa Brownen kanssa vuodesta 1983 ja lopulta erosi vuonna 1992. Hän aloitti suhteen muusikko Neil Youngin kanssa vuonna 2014, ja he menivät naimisiin vuonna 2018.

Yrittäjyys
Hannah ja näyttelijä Hilary Shepard Turner ovat kehittäneet kaksi pöytäpeliä, Love It Or Hate It ja LIEbrary.

Poliittinen aktivismi
Daryl Hannah on luonnonsuojeluaktivisti, joka on usein mukana mielenosoituksissa ja on jopa joutunut pidätetyksi muutaman kerran sen takia. Hän muun muassa vastustaa Keystone-öljyputkea, jota ollaan tekemässä Montanan ja Texasin välille. Hänellä on oma nettisivusto dhlovelife.com. Hänen kotinsa toimii aurinkovoimalla ja hän ajaa biodieselautoa. Hän on yksi presidentti Obamalle ja kuvernööri Romneylle lähetetyn öljyputkea vastustavan avoimen kirjeen allekirjoittajista.

Filmografia
 Vuosi  Suomenkielinen nimi  Alkuperäinen nimi  Rooli  Muuta 1978  Pahan voima  The Fury  Pam  1982  Blade Runner  Blade Runner  Pris  Kesärakkautta  Summer Lovers  Cathy Featherstone  1983  The Final Terror  The Final Terror  Windy  1984  Kovis  Reckless  Tracey Prescott  Splash  Splash  Madison  New Yorkin unelmia  The Pope of Greenwich Village  Diane  1986  Luolakarhun klaani  The Clan of the Cave Bear  Ayla  Vaaralliset yhdessä  Legal Eagles  Chelsea Deardon  1987  Roxanne  Roxanne  Roxanne Kowalski  Wall Street – rahan ja vallan katu  Wall Street  Darien Taylor  1988  Haamuhotelli  High Spirits  Mary Plunkett Brogan  1989  Rikoksia ja rikkomuksia  Crimes and Misdemeanors Lisa Crosley  Teräskukat  Steel Magnolias  Annelle Dupuy Desoto  1990  Crazy People – hulluja ihmisiä  Crazy People  Kathy  1991  Leikkiä Luojan laitumilla  At Play in the Fields of the Lord  Andy Huben  1992  Näkymättömän miehen muistelmat  Memoirs of an Invisible Man  Alice Monroe  1993  Jättiläisnaisen hyökkäys  Attack of the 50 Foot Woman  Nancy Archer  tehty televisioon Äksyt vanhat herrat  Grumpy Old Men  Melanie  1994  Rasavillit  The Little Rascals  Miss June Crabtree  1995  Verisiteet  The Tie That Binds  Leann Netherwood  Äksymmät vanhat herrat  Grumpier Old Men  Melanie Gustafson  1996  Tuplatreffit  Two Much  Liz Kerner  1998  Kuka pelkää mustaa miestä  The Gingerbread Man Lois Harlan  Aito Blondi  The Real Blonde  Kelly  Addams Family – Sukukokous  Addams Family Reunion  Morticia Addams  suoraan videolle 1999  Maanmainio marsilainen  My Favorite Martian  Lizzie  Wildflowers  Wildflowers  Sabine  Speedway Junky  Speedway Junky  Veronica  2000  Köysi kiristyy  Cord  Anne White  suoraan videolle First Target  First Target  Alex McGregor  2001  Jackpot  Jackpot  Bobbi  Dancing at the Blue Iguana  Dancing at the Blue Iguana  Angel  Jaakko ja pavunvarsi – Tositarina  Jack and the Beanstalk: The Real Story  Thespee  tehty televisioon 2002  Muistojen polku  A Walk to Remember  Cynthia Carter  Ring of Fire  Ring of Fire  Celia Jones  suoraan videolle 2003  Northfork  Northfork  Flower Hercules  Aika odottaa  Casa de los babys  Skipper  Kill Bill: Volume 1  Kill Bill, Volume 1  Elle Driver (California Mountain Snake)  2004  Kill Bill: Volume 2  Kill Bill, Volume 2  Elle Driver (California Mountain Snake)  Silver City  Silver City  Maddy Pilager  2006  Pannaan paremmaksi  Keeping Up with the Steins  Sacred Feather/Sandy 

 Lähteet 

 https://web.archive.org/web/20060217064529/http://www.sustainablestyle.org/sass/07/darylhannah.html
 http://www.rideforrenewables.com/2012/09/an-open-letter-to-president-obama-and-governor-romney-on-keystone-xl/ 
 http://www.imdb.com/name/nm0000435/
 http://dhlovelife.com/v2/opening/ 
 http://www.liebrary.com 
 http://boardgames.about.com/od/partygame1/a/liebrary.htm 

 Viitteet 

Aiheesta muualla




Luokka:Yhdysvaltalaiset näyttelijät
Luokka:Vuonna 1960 syntyneet
Luokka:Elävät henkilöt